**zÁVäZNÁ ČASŤ ÚZEMNÉHO PLáNU obce BUŠOVCE**

Pri riadení funkčného využitia a usporiadania katastrálneho územia Bušovce je potrebné dodržať tieto záväzné regulatívy územného rozvoja:

1. **Zásady a regulatívy priestorového usporiadania a funkčného využívania územia.**
   1. V súlade s Územným plánom veľkého územného celku Prešovského kraja (ÚPN VÚC Prešovského kraja) ktorý schválila vláda Slovenskej republiky a jeho záväzná časť bola vyhlásená nariadením vlády Slovenskej republiky č. 216/1998, zmenená nariadením vlády Slovenskej republiky č. 679/2002, nariadením vlády Slovenskej republiky č. 111/2003 Z.z., všeobecne záväzným nariadením Prešovského samosprávneho kraja č. 4/2004 všeobecne záväzným nariadením Prešovského samosprávneho kraja č. 17/2009 a všeobecne záväzným nariadením Prešovského samosprávneho kraja č. 60/2017 rozvíjať obec :
      1. na trase multimodálneho koridoru Bratislava – Žilina – Prešov – Košice – Záhor – Ukrajina,
      2. na kežmarsko – ľubovnianskej rozvojovej osi: Poprad – Kežmarok – Stará Ľubovňa – Spišská Stará Ves.
      3. v ťažisku osídlenia SR druhej úrovne, t.j. v popradsko-ľubovnianskom ťažisku osídlenia vytvárať podmienky pre rozvoj ekonomických, sociálnych a dopravných väzieb so susednými mestami Poprad, Kežmarok, Spišská Belá, Podolínec, Stará Ľubovňa a Spišská Stará Ves.
   2. Pri priestorovom usporiadaní obce dodržiavať tieto zásady:

* + 1. Členenie na zastavanú krajinu, voľnú krajinu a základné usporiadanie ich funkčných území je záväzné podľa výkresu č.9 Návrh regulatívov.

1.2.1.1 Voľná krajina katastrálneho územia obce sa skladá z funkčných území poľného hospodárstva, lesného hospodárstva, vodných plôch a záhrad - ovocinárstva.

1.2.1.2 Zastavaná krajina katastra obce (zastavané územie obce) je tvorená dvomi samostatnými celkami. Prvý celok sa skladá z obytného funkčného územia, zmiešaného územia výroby a bývania, zmiešaného územia výroby a odpadového hospodárstva a územím športu. Druhý celok je tvorený rekreačným funkčným územím.

* + 1. Postupne realizovať projekt revitalizácie jestvujúcej výstavby rodinných domov.

Predmetom revitalizácie je zvýšenie štandardu bývania, bez nárastu počtu bytových jednotiek. V architektonickom riešení fasád vo vzťahu ku ich zatepleniu používať aj drevené obklady – prevetrávané fasády. V rámci revitalizácie len v minimálnej miere navrhovať ďalšie prístavby, aby sa nepriaznivo nezmenšovala plocha zelene na pozemkoch. Pri rekonštrukcií podkrovných priestorov, je možné zdvihnutie pomúrnic a hrebeňov striech o 50 cm.

* + 1. V navrhovaných obytných okrskoch rodinných domov vytvárať v podrobnej urbanizácii situovania rodinného domu na pozemku možnosť parkovania dvoch osobných áut na spevnenej ploche pred potenciálnym pevným oplotením a vstupom.

V prípade možnosti oplotenia predzáhradky doporučujeme predzáhradku oplotiť vegetačným plotom zo zakrslej kompozičnej a líniovej zelene.

Pri rekonštrukciách rodinných domov a plánovanej novej výstavbe rodinných domov v architektúre exteriéru stavieb pri strešných plášťoch sa doporučuje farebnosť od sivobéžovej po hnedo-antracitovú až antracitovú farbu a v prirodzených farbách keramickej krytiny.

Nedoporučujú sa krytiny farby modrej, zelenej, fialovej.

Pri architektúre fasád sa doporučujú kombinácie bielej a sivobéžovej omietky murovaných stien, hnedé drevené obklady.

V prípade prevetrávaných fasád dodržať navrhovanú architektúru uvedenú pri klasických fasádach.

Nedoporučujú sa farby žltá, ružová, modrá, červená, fialová a agresívne odtiene zelenej farby.

* + 1. Postupne revitalizovať obecný park v centrálnej obecnej zóne – COZ, verejnú zeleň centra obce a realizovať park medzi cintorínom a navrhovanou vybavenosťou výrobných služieb.
    2. Priebežne revitalizovať výsadbu brehovej zelene vodného toku obecného potoka.
    3. V centrálnej časti obce v areáli kúrie, legislatívnymi opatreniami postupne vymiestňovať nežiadúce funkcie poľnohospodárskej výroby, priemyselnej výroby a skladového hospodárstva a tak napomôcť ku vytvoreniu novej centrálnej vybavenosti obce v kvalitnom architektonickom stvárnení.
    4. Pri výstavbe rodinných domov neprekračovať výškovú hladinu prízemného domu + obytné podkrovie. Na pozemkoch rodinných domov neprekračovať zastavanú plochu plánovanej výstavby - 30% z celkovej plochy pozemku rodinného domu s ponechaním plochy zelene 40%.
    5. Postupne realizovať výsadbu sprievodnej zelene vodného toku Biela aj formou nelesnej krovinnej zelene pre vytvorenie kultivovaného prírodného prostredia ochrannej zemnej hrádze na pravom brehu toku Biela a pozdĺž líniového terénneho zlomu z južnej strany obce. Realizovať rekonštrukciu stabilizácie ľavého brehu toku Biela v úseku pozdĺž cesty III./3105. Realizovať odvodnenie svahových vôd zemnej terasy ohraničujúcej obec z južnej strany v úseku od cintorína po zaústenie do recipientu rieky Poprad na východnom okraji obce.
    6. Urbanisticko architektonickou štúdiou je potrebné riešiť návrh centrálnej obecnej zóny. Vo výkrese regulatívov je označená indexom Z-1. Urbanisticko architektonickou štúdiou je potrebné riešiť navrhované stavebné okrsky rodinných domov č. 2 až č.5. Urbanisticko architektonickou a krajinárskou štúdiou je potrebné riešiť navrhovaný areál agroturistiky.
    7. Oplotenie pozemkov realizovať v spojitosti s výsadbou zelene formou vegetačných plotov.
    8. V zastavanom území obce, v predzáhradkách rodinných domov realizovať druhovo rozmanitú kompozičnú strednú a vysokú zeleň.
    9. Riešenie sídelného centra je záväzné podľa výkresu č.9 Návrh regulatívov.
    10. Funkčné využitie plôch je záväzné podľa výkresu č. 2 Komplexný výkres priestorového usporiadania a funkčného využitia územia.

* + 1. Obec z pohľadu ďalšieho urbanistického rozvoja považovať za samostatné vidiecke sídlo, ktoré má vyvážené funkcie bývania, pôdohospodárstva a rekreácie, pričom vytvára primerané pracovné príležitosti pre svojich ekonomicky aktívnych obyvateľov.

1. **Hlavné, doplnkové a neprípustné funkčné využitia plôch riešeného územia.**
   1. **Urbanistický obvod č.1.**

**Zoznam funkčných plôch v urbanistickom obvode UO-1:**

* bývanie v rodinných domoch
* občianska vybavenosť
* šport
* výrobné služby
* priemyselná výroba
* poľnohospodárska výroba
* likvidácia biologicky rozložiteľného odpadu
* technická vybavenosť hasičská zbrojnica
* technická vybavenosť ČOV
* železničná stanica
* cintorín

**Využitie funkčných plôch**

**Bývanie v rodinných domoch**

Hlavné funkčné využitie:

ucelená časť územia zastavaná bytovou zástavbou charakteru rodinných domov

Doplnkové funkčné využitie:

verejná zeleň, detské ihriská, verejné priestory, dopravné vybavenie, príslušná technická infraštruktúra v rámci funkčnej plochy je možné ako doplnkovú funkciu umiestňovať aj zariadenia základnej občianskej vybavenosti lokálneho významu a drobné podnikateľské prevádzky vstavané do objektov a pri objektoch rodinných domov nevýrobného charakteru, nenarušujúce kvalitu životného a obytného prostredia, ktoré svojím architektonickým a hmotovým riešením a prevádzkou nemenia charakter určenej funkčnej plochy

Ostatné podmienky:

zvýšenie štandardu bývania pri možnom zvýšení počtu bytových jednotiek bez navýšenia zastavanej plochy, možné zvýšenie hrebeňa strechy a pomúrnice o max. 50cm

Neprípustné funkcie:

výroba, individuálne chaty, ubytovacie kapacity väčšieho rozsahu

**Funkčné plochy : občianska vybavenosť**

Hlavné funkčné využitie:

všeobecná občianska vybavenosť s pôsobnosťou a rozsahom lokálnej úrovne

Doplnkové funkčné využitie:

prislúchajúca dopravná a technická vybavenosť, zeleň (sadovnícke úpravy na minimálne 15% plochy areálu)

Neprípustné funkcie:

bytová výstavba, poľnohospodárska a priemyselná výroba

**Funkčné plochy : občianska vybavenosť – kúria**

Hlavné funkčné využitie:

revitalizácia kúrie na kultúrno spoločenské zariadenie vidieckeho charakteru, revitalizácia hospodárskych stavísk kúrie na obchodno remeselný jarmočný dvor

Doplnkové funkčné využitie:

administratíva, ubytovanie hostí – CR v objekte kúrie, prislúchajúca dopravná a technická vybavenosť, v strednej časti areálu kúrie obchodno remeselný jarmočný dvor, v západnej časti hospodárskych stavísk kúrie remeselná výroba, prislúchajúce skladové zázemie, ustajnenie jazdeckých koní – 10 boxov

Ostatné podmienky:

sadovnícke úpravy na minimálne 15 % plochy areálu

Neprípustné funkcie:

trvalé bývanie, poľnohospodárska a priemyselná výroba, logistický sklad

**Funkčné plochy : šport**

Hlavné funkčné využitie:

ucelené územie v priamej funkčno-prevádzkovej väzbe na priľahlé obytné územie športu – športové otvorené ihriská – zariadenia všetkých druhov pre deti, mládež a dospelých, verejného a poloverejného charakteru, v lokalite Za dedinou vodácke táborisko

Doplnkové funkčné využitie:

prislúchajúca dopravná vybavenosť – prístupové komunikácie, parkoviská, prislúchajúca technická infraštruktúra, rekreačné ubytovanie

Ostatné podmienky:

maloobchodné zariadenia, verejné stravovanie, požičovne športových potrieb, služby pre údržbu a opravy športových potrieb a náradia, údržba zelených plôch – systém závlah a údržba verejnej a areálovej zelene

Neprípustné funkcie:

výroba, trvalé bývanie, individuálne chaty, hotely, motely

**Funkčné plochy : výrobné služby**

Hlavné funkčné využitie:

ucelená časť územia zastavaná prevádzkovým zariadením pre výrobné služby

Doplnkové funkčné využitie:

verejná zeleň, dopravné vybavenie, príslušná technická infraštruktúra

Neprípustné funkcie:

priemyselná a poľnohospodárska výroba, veľkosklady, čerpacia stanica pohonných hmôt, bývanie a ubytovanie

**Funkčné plochy : priemyselná výroba**

Hlavné funkčné využitie:

podnikateľské aktivity výrobného charakteru, podniky bez rušivého vplyvu na okolie

Doplnkové funkčné využitie:

maloobchod zodpovedajúceho charakteru, prislúchajúca dopravná a technická vybavenosť

Ostatné podmienky:

verejná, vyhradená areálová a ochranno-izolačná zeleň

Neprípustné funkcie:

rekreačné, obytné, čerpacia stanica PHM

**Funkčné plochy : poľnohospodárska výroba**

Hlavné funkčné využitie:

zariadenia poľnohospodárskej výroby a produkcie

Doplnkové funkčné využitie:

maloobchod zodpovedajúceho charakteru, prislúchajúca dopravná a technická vybavenosť

Ostatné podmienky:

verejná, vyhradená areálová a ochranno-izolačná zeleň

Neprípustné funkcie:

rekreačné, obytné, agroturistika

**Funkčné plochy : likvidácia biologicky rozložiteľného odpadu**

Hlavné funkčné využitie:

technická a prevádzková vybavenosť kompostárne

Doplnkové funkčné využitie:

prislúchajúca dopravná a technická vybavenosť

Ostatné podmienky:

verejná ochranno-izolačná zeleň

Neprípustné: akékoľvek stavby nesúvisiace s daným hlavným funkčným využitím

**Funkčné plochy : technická vybavenosť hasičská zbrojnica**

Hlavné funkčné využitie:

technická prevádzka zariadenia hasičskej zbrojnice

Doplnkové funkčné využitie:

prislúchajúca dopravná a technická vybavenosť

Neprípustné funkcie:

ubytovanie

**Funkčné plochy : technická vybavenosť ČOV**

Hlavné funkčné využitie:

technická prevádzka zariadenia čistiarne odpadových vôd

Doplnkové funkčné využitie:

prislúchajúca dopravná a technická vybavenosť

Ostatné podmienky:

verejná ochranno-izolačná zeleň

**Funkčné plochy : železničná stanica**

Hlavné funkčné využitie:

zabezpečenie prevádzkových služieb ŽSR

Doplnkové funkčné využitie:

prislúchajúca dopravná a technická vybavenosť

Ostatné podmienky:

verejná ochranno-izolačná zeleň

Neprípustné funkcie:

skladové hospodárstvo

**Funkčné plochy : cintorín**

Hlavné funkčné využitie:

zariadenie a priestranstvo pre prevádzku cintorína

Doplnkové funkčné využitie:

prislúchajúca dopravná a technická vybavenosť

Ostatné podmienky:

verejná, vyhradená areálová a ochranno-izolačná zeleň

* + 1. Vytvoriť podmienky pre rekonštrukciu cesty I/77 v zastavanom území hlavná obslužná komunikácia „A“ v kategórii B1–MZ–14/60 a mimo zastavaného územia obce v úseku Spišská Belá – Bušovce na katastrálnom území obce Bušovce. Vytvoriť podmienky pre odstránenie bodovej dopravnej závady v koridore hlavnej obslužnej komunikácie pri obecnom úrade. Vytvárať podmienky pre rekonštrukciu a dostavbu jestvujúcej a navrhovanej sekundárnej siete obslužných komunikácií.
    2. Vytvoriť podmienky pre rekonštrukciu a modernizáciu železničnej trate.

2.1.3. Pri navrhovanej výstavbe rodinných domov je neprípustná ťažba štrkopieskov.

2.1.4. Vytvoriť podmienky pre rekonštrukciu areálu materskej škôlky a zabezpečiť podmienky pre revitalizáciu športového areálu v obci.

2.1.5. Revitalizovať centrálnu obecnú zónu, ktorá je kompaktným urbanistickým celkom. Jadro COZ tvorí parkovo upravené územie ohraničené dvoma hlavnými obslužnými komunikáciami s radovou zástavbou rodinných domov. V jadre COZ šošovkového tvaru sa nachádza vyššia občianska vybavenosť obce. Pozostáva z rímskokatolíckeho kostola s. Vavrinca, kostola evanjelickej cirkvi augsburského vyznania, budovy hasičskej zbrojnice, pošty a materskej škôlky. Ďalej sú v tejto časti COZ dva rodinné domy a hospodárske objekty sypancov. V obalovej zóne jadra COZ sa nachádza obecný úrad, rímskokatolícka farská budova, základná obchodná vybavenosť, objekt ľudovej architektúry využívaný aj na ubytovanie a areál kúrie.

2.1.6. Centrálna obecná zóna

Hlavné funkčné využitie centrálnej obecnej zóny (COZ):

obecno-správna administratíva, školstvo, cirkevná administratíva, funkcia sakrálna, bývanie, služby, technická vybavenosť

Doplnkové funkčné využitie:

prislúchajúca dopravná a technická vybavenosť, detské ihriská, obecný park

Ostatné podmienky:

rekonštrukcia a údržba sakrálnych stavieb rímskokatolíckeho kostola sv. Vavrinca a evanjelického

kostola augsburského vyznania, rekonštrukcia pošty a materskej škôlky, rekonštrukcia a údržba

hasičskej zbrojnice, revitalizácia parkovej zelene, regulácia potoka, skladovanie

poľnohospodárskych plodín v sypancoch, rekonštrukcia bytového fondu

( regulatívy jestvujúcej výstavby rodinných domov sú uvedené vo funkčných plochách bývania)

Neprípustné funkcie:

ďalšia výstavba rodinných domov v COZ, priemyselná a poľnohospodárska výroba, skladové hospodárstvo

2.1.7. V spojitosti s plánovanou revitalizáciou centrálnej obecnej zóny je potrebné zabezpečiť rekonštrukciu a výstavbu dotknutej cestnej siete obslužných komunikácií, peších komunikácií a dopravných zariadení statickej dopravy.

* 1. **Urbanistický obvod č.2**

**Zoznam funkcií v urbanistickom obvode UO-2:**

* bývanie v rodinných domoch
* občianska vybavenosť
* priemyselná výroba
* poľnohospodárska výroba
* rekreácia

**Funkčné plochy : bývanie v rodinných domoch**

Hlavné funkčné využitie:

ucelená časť územia zastavaná bytovou zástavbou charakteru rodinných domov

Doplnkové funkčné využitie:

verejná zeleň, detské ihriská, verejné priestory, dopravné vybavenie, príslušná technická infraštruktúra v rámci funkčnej plochy je možné ako doplnkovú funkciu umiestňovať aj zariadenia základnej občianskej vybavenosti lokálneho významu a drobné podnikateľské prevádzky vstavané do objektov a pri objektoch rodinných domov nevýrobného charakteru, nenarušujúce kvalitu životného a obytného prostredia, ktoré svojím architektonickým a hmotovým riešením a prevádzkou nemenia charakter určenej funkčnej plochy

Ostatné podmienky:

zvýšenie štandardu bývania pri možnom zvýšení počtu bytových jednotiek bez navýšenia zastavanej plochy, možné zvýšenie hrebeňa strechy a pomúrnice o max. 50 cm

Neprípustné funkcie:

výroba, individuálne chaty, ubytovacie kapacity väčšieho rozsahu

**Funkčné plochy : občianska vybavenosť**

Hlavné funkčné využitie:

administratívno-správna občianska vybavenosť s pôsobnosťou a rozsahom lokálnej úrovne

Doplnkové funkčné využitie:

prislúchajúca dopravná a technická vybavenosť, stravovanie

Neprípustné funkcie:

bývanie, výroba, skladové hospodárstvo

**Funkčné plochy : priemyselná výroba**

Hlavné funkčné využitie:

podnikateľské aktivity výrobného charakteru, podniky bez rušivého vplyvu na okolie

Doplnkové funkčné využitie:

prislúchajúca dopravná a technická vybavenosť

Ostatné podmienky:

modernizácia strojno technického vybavenia, areálová ochranno-izolačná zeleň, stavebné a funkčné rozšírenie areálu len v súlade so s platnými zákonmi, normami a predpismi.

Neprípustné funkcie:

rekreačné, obytné, čerpacia stanica PHM

**Funkčné plochy : poľnohospodárska výroba**

Hlavné funkčné využitie:

zariadenia poľnohospodárskej výroby a produkcie

Doplnkové funkčné využitie:

maloobchod zodpovedajúceho charakteru, prislúchajúca dopravná a technická vybavenosť

Neprípustné funkcie:

rekreačné, obytné

**Funkčné plochy : rekreácia**

Hlavné funkčné využitie:

poľnohospodársko agroturistický areál

Doplnkové funkčné využitie:

prislúchajúca dopravná vybavenosť – prístupové komunikácie, parkoviská, prislúchajúca technická infraštruktúra, remeselná výroba, rekreačné ubytovanie

Ostatné podmienky:

verejné stravovanie, vnútroareálová zeleň, výška navrhovaných stavieb – 1 nadzemné podlažie + podkrovie, pri obytných stavbách obytné podkrovie.

Neprípustné funkcie:

priemyselná výroba, logistický sklad, veľkochov poľnohospodárskych zvierat, ťažba štrkopieskov

* + 1. Postupná humanizácia územia medzi tokom Biela a obcou formou výsadby nelesnej stromovej a krovinovej vegetácie. Zabezpečiť výsadbu ochrannej zelene na líniovom terénnom zlome, čím sa zabezpečí ochrana územia pred svahovými poruchami.

Hlavná funkcia:

stabilizovanie pravého brehu toku Biela, výsadba zelene

Doplnkové funkčné využitie:

cyklotrasa, poľnohospodárske obrábanie pôdy do 30 m od okraja líniového terénneho zlomu

Neprípustné funkcie: ťažba štrkopieskov

* + 1. Vytvárať podmienky pre zabezpečenie preložky cesty 1/77.

Hlavné funkčné využitie: primárna dopravná sieť ciest I. triedy

Doplňujúce funkčné využitie: dočasné obrábanie poľnohospodárskej pôdy – do zahájenia výstavby predmetnej stavby

Neprípustné funkcie: ťažba štrkopieskov, akákoľvek iná výstavba.

* + 1. Vytvoriť podmienky pre realizáciu stabilizácie ľavého brehu toku Biela v kontaktnom úseku s cestou III/3105 do Slovenskej Vsi a pre realizáciu protipovodňovej zemnej hrádze na pravom brehu toku Biela.

2.2.4. V rámci celej obce sa v súlade s vyhláškou ČSPH SR č. 532/2002 uplatňuje požiadavka pre sprístupnenie verejných priestranstiev so zabezpečením bezbariérového pohybu osôb s obmedzenou schopnosťou pohybu a orientácie.

2.2.5. Vytvoriť podmienky pre realizáciu stavebného okrsku agroturistiky.

2.2.6. Zabezpečovať podmienky pre trvalo udržateľný stav životného prostredia v zmiešanej obytno výrobnej zóne na západnom okraji obce.

1. **Zásady a regulatívy umiestnenia občianského vybavenia územia.**
   1. Zariadenia občianskeho vybavenia lokalizovať podľa výkresu č. 9 – návrh regulatívov a v súlade s ustanoveniami v záväznej časti ÚPD v centrálnej obecnej zóne (COZ).
   2. Chrániť územie areálu materskej školy a historickú časť centrálnej obecnej zóny.
   3. Pre umiestnenie zariadení občianskeho vybavenia prioritne využívať pozemky vo vlastníctve Slovenského pozemkového fondu a obce.
2. **Zásady a regulatívy umiestnenia verejného dopravného a technického vybavenia územia.**
   1. Chrániť koridor pre rekonštrukciu cesty I/77 mimo zastavaného územia obce – úsek Spišská Belá – Bušovce na k.ú. Bušovce. Chrániť územie pre rekonštrukciu ciest III/3104, III/3105.
   2. Chrániť koridor pre výstavbu plánovanej preložky cesty 1/77.
   3. V súlade so zákonom o pozemných komunikáciách[[1]](#footnote-1) je zakázaná činnosť v ochrannom pásme, zvláštne užívanie, umiestňovanie reklám.
   4. Chrániť koridor pre vybudovanie siete obslužných a prístupových komunikácií, vyznačených vo výkrese č. 3 - dopravné vybavenie.
   5. Chrániť koridor pre vybudovanie peších plôch, komunikácií, chodníkov a cyklotrás.
   6. Chrániť územie pre vybudovanie sústredených parkovísk vyznačených vo výkrese č. 3 - dopravné vybavenie.
   7. Chrániť koridor pre výstavbu revitalizácie železničnej trate Poprad – Plaveč.
   8. Chrániť územia pre vytvorenie obecného parku a ochrannej zelene.
   9. Chrániť koridory trás zásobovacích a výtlačných vodovodných potrubí a plochy pre výstavbu technických zariadení pre zásobovanie vodou, vyznačených vo výkrese č. 4 – vodovod.
   10. Chrániť koridory trás hlavných zberačov kanalizačnej siete, vyznačených vo výkrese č. 5 – kanalizácia splašková.
   11. Chrániť koridory VN a NN elektrickej siete a plochy pre rekonštrukciu a výstavbu nových trafostaníc, vyznačených vo výkrese č. 7 - elektrifikácia.
   12. Chrániť koridory trás navrhovaných VN vedení, vyznačených vo výkrese č. 7 - elektrifikácia.
   13. Chrániť koridor trasy VTL plynovodu a územie pre výstavbu regulačnej stanice plynu VTL/STL v lokalite Rovňa.
   14. Chrániť koridory trás pre rozšírenie STL plynovodu, vyznačených vo výkrese č. 6 – plynofikácia.
   15. Vytvoriť podmienky pre vykurovanie a prípravu teplej úžitkovej vody rodinných domov samostatnými kotolničkami, pre občiansku vybavenosť samostatnými kotolňami na báze zemného plynu.
   16. Vytvoriť podmienky pre 100% telefonizáciu bytov a 30% telefonizáciu občianskej vybavenosti z celkového počtu navrhovaných HTS bytov.
   17. Chrániť plochu pre vybudovanie prevádzky na likvidáciu biologicky rozložiteľného odpadu.
   18. Chrániť plochu pre vybudovanie čistiarne odpadových vôd vyznačené vo výkrese č. 5 – kanalizácia splašková.
3. **Zásady a regulatívy zachovania kultúrnohistorických hodnôt, ochrany a využívania prírodných zdrojov, ochrany prírody a tvorby krajiny, vytvárania a udržiavania ekologickej stability vrátane plôch zelene.**
   1. Zabezpečiť ochranu umelecko-historických pamiatok obce: Rímskokatolícky chrám sv. Vavrinca, evanjelický kostol a.v. a kúria, ktoré sa nachádzajú v centrálnej obecnej zóne (COZ).
   2. Zabezpečiť ochranu archeologických nálezov a archeologických nálezísk. Pred začatím stavebnej činnosti, alebo inej hospodárskej činnosti na evidovanom archeologickom nálezisku je vlastník, správca alebo stavebník povinný postupovať podľa platných zákonov, platných predpisov a vyhlášok.
   3. Postupne vytvárať podmienky pre perspektívnu revitalizáciu malých hospodárskych stavieb (sypancov) v COZ pre funkciu občianskej vybavenosti.
   4. Zabezpečiť ochranu jestvujúcich rodinných domov a zabezpečiť v nich vyšší štandard bývania.
   5. Zabezpečiť výstavbu rozšírenia cintorína s prislúchajúcim zázemím.
   6. Zabezpečiť ochranu sprievodnej zelene vodných tokov.
   7. Zabezpečiť ochranu obecnej zelene.
   8. Vytvárať podmienky pre výsadbu zelene formou ochrannej zelene, parkovej zelene, stromovej a krovinovej zelene, stromoradí.
   9. V maximálnej možnej miere zachovať existujúcu brehovú zeleň tokov.
   10. Zabezpečiť podmienky pre rešpektovanie ochrany biotopov viazaných na vodné prostredie rieky Poprad a jej prítokov (výskyt vydry riečnej). Vytvárať podmienky pre rešpektovanie prvkov ÚSES vyznačenej v grafickej časti.
   11. Chrániť a zveľaďovať plochy verejnej zelene, najmä parky a cintoríny.
   12. Vytvárať podmienky pre stavebné zámery spevnenia brehov koryta toku Biela pre zabezpečenie adekvátnej protipovodňovej ochrany proti Q100 ročnej veľkej vode.
4. **Zásady a regulatívy starostlivosti o životné prostredie**
   1. Pre zachovanie trvalo udržateľného rozvoja obce:

6.1.1. sú záväzné ciele udržateľného rozvoja obce Bušovce. Ich indikátory a čiastkové ciele sú:

- zvýšenie potravinovej dostatočnosti a zamestnanosti rozvojom poľnohospodárstva - zvýšenie zamestnanosti rozvojom služieb a priemyslu

- zvýšenie zamestnanosti rozvojom rekreácie a športu

- zabezpečenie rozvoja bývania v rodinných domoch

- vytvorenie podmienok pre revitalizáciu jestvujúceho bytového fondu rodinných domov

6.1.2. vzhľadom na kvalitu ornej pôdy sa za medzu potravinovej dostatočnosti[[2]](#footnote-2) katastrálneho územia stanovuje 0,18 ha ornej pôdy evidovanej v katastri[[3]](#footnote-3) na trvalo bývajúceho obyvateľa,

* 1. Z areálu kúrie odstrániť poľnohospodársku výrobu, priemyselnú výrobu a skladové hospodárstvo.
  2. Výsadbou ochrannej zelene zabezpečiť ochranu jestvujúcich a navrhovaných okrskov bývania pred negatívnym vplyvom zvýšenej prašnosti z veternej erózie pôdy a pred negatívnym vplyvom miestneho priemyslu a železnice.

* 1. Zabezpečiť prípravu na realizáciu preložky cesty I/77, vytvoriť podmienky pre rekonštrukciu ciest III/3104 v rámci obce a cesty III/3105 z Bušoviec do Slovenskej Vsi.
  2. Zabezpečiť asanáciu železobetónového skeletu hospodárskej stavby v asanačnom pásme v lokalite Farské pole.
  3. **Vymedzenie zastavaného územia.**
  4. Zastavané územie obce Bušovce je záväzné podľa vymedzenia vo výkrese č.9 Návrh regulatívov (zastavaná krajina Bušovce).
  5. Navrhované zastavané územie je dokumentované v hlavných výkresoch. Nachádza sa v dvoch územných celkoch. Hlavná časť plošne zahŕňa jestvujúce urbanizované pásmo obce s jej rozvojovými lokalitami, ktoré sú kontaktné s jestvujúcou hranicou zastavaného územia. Táto časť navrhovaného zastavaného územia sa nachádza v urbanistických obvodoch č. 1 a č. 2. Rozvoj v ÚO -1 a UO -2 je navrhovaný z časti v jestvujúcom zastavanom území – centrálna obecná zóna, pešia zóna, zóna výrobných služieb, rozvoj areálu kúrie a športového areálu futbalového ihriska, časť zóny bývania v rodinných domoch. Mimo hraníc jestvujúceho zastavaného územia je navrhnutý rozvoj priemyslu, poľnohospodárskej výroby, rozšírenie cintorína, časť zóny bývania v rodinných domoch, čistiareň odpadových vôd, areál agroturistiky.

1. **Vymedzenie ochranných pásiem a chránených území podľa osobitných predpisov.** 
   1. Ochranné pásma dopravných systémov.

sa stanovujú podľa vyhlášky č. 35/1984 Zb. ktorou sa vykonáva zákon o pozemných komunikáciách (cestný zákon), § 15 a predovšetkým

Cestné ochranné pásma

* + 1. Diaľnica a rýchlostná komunikácia 100 m od osi priľahlého jazdného pásu
    2. Cesta I. triedy č. 77 od osi krajnej vozovky 50 m na každú stranu mimo územie vymedzené dopravnou značkou konca a začiatku obce.
    3. Cesta III. triedy od osi vozovky 20 m na každú stranu mimo územie vymedzené dopravnou značkou konca a začiatku obce.

Železničné ochranné pásma

* + 1. Železničná trať 60 m od osi koľaje na každú stranu pri celoštátnej a regionálnej doprave.

7.1.5.Dopravný úrad je dotknutým orgánom štátnej správy v povoľovacom procese stavieb a zariadení

nestavebnej povahy v ochranných pásmach letísk a leteckých pozemných zariadení ako aj pri ďalších stavbách, ktoré by mohli ohroziť bezpečnosť leteckej prevádzky, na základe čoho je potrebné požiadať

Dopravný úrad o súhlas pri stavbách a zariadeniach:

- stavby alebo zariadenia vysoké 100 m a viac nad terénom

- stavby a zariadenia vysoké 30 m a viac umiestnené na prírodných alebo umelých vyvýšeninách, ktoré prečnievajú 100 m a viac nad okolitú krajinu

- zariadenia, ktoré môžu rušiť funkciu leteckých palubných prístrojov a leteckých pozemných zariadení,

najmä zariadenia priemyselných podnikov, vedenia VVN 110 kV a viac, energetické zariadenia a

vysielacie stanice

- zariadenia, ktoré môžu ohroziť let lietadla, najmä zariadenia na generovanie alebo zosilňovanie

elektromagnetického žiarenia, klamlivé svetlá a silné svetelné zdroje.

7.2. Ochranné pásma vedení a zariadení technickej infraštruktúry

Ochranné pásma vodohospodárskych vedení a zariadení na ochranu verejných vodovodov a verejných kanalizácií sa vymedzujú podľa § 19 zákona č. 442/2002 Z.z. o verejných vodovodoch verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach – pásmo ochrany:

7.2.1. 1,5 m na obidve strany od potrubia verejného vodovodu a verejnej kanalizácie do priemeru 500 mm.

7.2.2. 2,5 m nad priemer potrubia 500 mm.

Ochranné pásma elektroenergetických zariadení podľa zákona č. 251/2012 Z.z. o energetike a o zmene a doplnení niektorých zákonov - § 43 a predovšetkým

7.2.3. vzdušné VN elektrické vedenie 22 kV – 10 m na každú stranu od krajného vodiča.

7.2.4. 10 m od konštrukcie trafostanice z VN na NN

Ochranné pásma plynárenských zariadení v zmysle zákona 251/2012 Z.z. o energetike a o zmene a doplnení niektorých zákonov - § 79 a predovšetkým

7.2.5. - 4 m pre plynovod s menovitou svetlosťou do 200 mm

- 8 m pre plynovod s menovitou svetlosťou od 201 mm do 500 mm

- 12 m pre plynovod s menovitou svetlosťou od 501 mm do 700 mm

- 50 m pre plynovod s menovitou svetlosťou nad 700 mm

- 1 m pre plynovod, ktorým sa rozvádza plyn na zastavovanom území obce s prevádzkovým tlakom nižším ako 0,4 MPa

- 8 m pre technologické objekty

Bezpečnostné pásmo v zmysle zákona 251/2012 Z.z. o energetike a o zmene a doplnení niektorých zákonov - § 80 a predovšetkým

- 10 m pri plynovodoch s tlakom nižším ako 0,4 MPa vo voľnom priestranstve a nezastavanom území

- 20 m pri plynovodoch s tlakom od 0,4 MPa do 4,0 MPa a s menovitou svetlosťou do 350 mm

- 50 m pri plynovodoch s tlakom od 0,4 MPa do 4,0 MPa a s menovitou svetlosťou nad 350 mm

- 100 m pri plynovodoch s tlakom nad 4,0 MPa a s menovitou svetlosťou do 300 mm

- 150 m pri plynovodoch s tlakom nad 4,0 MPa a s menovitou svetlosťou do 500 mm

- 200 m pri plynovodoch s tlakom nad 4,0 MPa a s menovitou svetlosťou nad 500 mm

**-** 50 m pri regulačných staniciach, filtračných staniciach, armatúrnych uzloch

Ochranné pásmo anódového uzemnenia

- 150 m v extraviláne

- 40 m v intraviláne

Súbehy a križovania inžinierskych sietí navrhovať podľa STN 73 6005.

* 1. Ochranné pásma v zmysle zákona č. 364/2004 Z.z. o vodách a o zmene zákona Slovenskej národnej rady č. [372/1990 Zb.](https://www.slov-lex.sk/pravne-predpisy/SK/ZZ/1990/372/) o priestupkoch v znení neskorších predpisov (vodný zákon) v znení neskorších predpisov a

- pozemky do 10 m od brehovej čiary pri vodohospodársky významných tokoch – rieka Poprad, rieka Biela

- do 5 m od brehovej čiary pri drobných tokoch – potôčik pretekajúci cez obec – bývalý náhon na obecný mlyn

- 50 m od oplotenia ČOV - pásmo hygienickej ochrany (PHO) čistiarne odpadových vôd

7.4. Ochranné pásmo cintorínov – 50 m od oplotenia.

7.5. Chránené územia

7.5.1. Ochrana prírody a krajiny:

Do katastrálneho územia obce nezasahuje chránené územie národnej siete chránených území vyhlásené podľa zákona OpaK a do katastrálneho územia obce nezasahuje ani žiadne chránené územie z európskej sústavy chránených území – NATURA 2000. V katastrálnom území obce Bušovce platí t.č. 1. stupeň územnej ochrany podľa zákona OpaK.

1. **Plochy pre verejnoprospešné stavby, na vykonávanie delenia a sceľovania pozemkov, asanáciu a na chránené časti krajiny.**
   1. Na verejnoprospešné stavby sú určené funkčné plochy pre:
      1. rekonštrukciu cesty I / 77,
      2. rekonštrukciu cesty III / 3104,
      3. rekonštrukciu cesty III / 3105,
      4. rekonštrukciu a revitalizáciu železničnej trate,
      5. preložku cesty I / 77,
      6. výstavbu mosta cez rieku Poprad,
      7. navrhovanú cestnú sieť obecných komunikácií,
      8. pešie chodníky a cyklotrasy,
      9. parkovacie stojiská automobilov,
      10. úpravu vodných tokov,
      11. rozšírenie obecného cintorína,
      12. autobusové zastávky,
      13. regulácie toku Biela,
      14. odvodňovací rigol,
      15. výsadbu zelene všetkého druhu,
      16. navrhovanú výstavbu trafostaníc, elektrických rozvodov a telekomunikačných rozvodov v obci,
      17. navrhovanú kanalizačnú a vodovodnú sieť v obci,
      18. navrhovanú výstavbu plynofikačných rozvodov STL v obci,
      19. navrhovaný VTL plynovod a regulačnú stanicu VTL/STL v obci,
      20. rozšírenie telekomunikačnej káblovej siete.
      21. plochy asanácie bývalej hydinárskej farmy v lokalite Farské pole
2. **Zoznam územných častí obce pre ktoré je potrebné obstarať a schváliť územný plán zóny, resp. obstarať územnoplánovacie podklady.**
   1. Centrálna obecná zóna (COZ). (z-1)
   2. Dopravná štúdia na vybranú časť jestvujúcej cesty 1/77 v úseku COZ.
   3. Plánovaná zóna rozvoja bývania v stavebných okrskoch č. 2, č. 3, č. 4, č. 5.
3. **Zoznam verejnoprospešných stavieb.**

Ako verejnoprospešné stavby na území obce Bušovce sa stanovujú:

***Stavby občianskeho vybavenia pre verejnoprospešné služby:***

1/ Obecný úrad

2/ Pošta

3/ Požiarna zbrojnica

4/ Škôlka

5/ Futbalový areál

6/ Cintorín

***Stavby verejného dopravného a technického vybavenia:***

1/ Údržba a rekonštrukcia ciest I/77, III/3104, III/3105 III .

2/ Stavby dopravných uzlov na území obce.

3/ Výstavba železničnej stanice.

4/ Sieť obslužných a prístupových komunikácií vyznačených v grafickej časti dokumentácie územného plánu.

5/ Pešie komunikácie a cyklotrasy.

6/ Parkoviská a hromadné parkoviská – verejné parkovacie stojiská

7/ Stavba rekonštrukcie regulácie toku Biela.

8/ Stavby hlavných zberačov kanalizačnej siete a koridory nadväzujúcich uličných stôk.

9/ Rekonštrukcia a rozšírenie stavby vodovodnej siete a jej prislúchajúcich zariadení vyznačených v grafickej časti ÚPN.

10/ Stavby VN vedení a prekládok VN vedení.

11/ Stavby prípojok VN elektrickej siete a trafostaníc vyznačených v grafickej časti ÚPN.

12/ Stavba VTL plynovodu a regulačnej stanice VTL/STL vyznačených v grafickej časti.

13/ Stavby rozšírenia STL rozvodov vyznačených v grafickej časti ÚPN.

14/ Stavba telekomunikačnej káblovej siete a súvisiacich technologických zariadení.

15/ Stavba pešej zóny v centrálnej obecnej zóne.

16/ Stavba preložky cesty 1/77 vyznačená v grafickej časti.

17/ Zeleň všetkého druhu okrem záhrad.

18/ Stavby a rekonštrukcie autobusových zastávok.

19/ Stavba plošného rozšírenia cintorína s prislúchajúcimi funkciami.

20/ Stavba čistiarne odpadových vôd.

21/ Stavba navrhovaného premostenia rieky Poprad.

22/ Stavba pre biologicky rozložiteľný odpad.

23/ Stavba odvodnenia svahových vôd – odvodňovací rigol.

1. zákon Národného zhromaždenia Československej socialistickej republiky č. 135/1961 Zb. o pozemných komunikáciách v znení neskorších predpisov [↑](#footnote-ref-1)
2. Vilček, J. Pôda a osídlenie z pohľadu regiónov. Folia Geographica 1, Prešov 1998, ISBN 80-88885-39-6, s. 363-373 [↑](#footnote-ref-2)
3. § 9 písm. a) zákona NR SR č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) [↑](#footnote-ref-3)